Diari Oficial de la Generalitat Valenciana


Sumari del DOGV 7179, del 24-12-2013 (2013/11164)

RESOLUCIÓ de 4 de desembre de 2013, de la directora general d'Innovació, Ordenació i Política Lingüística, per la qual es resol la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i conservatoris elementals i professionals de Música i Dansa de titularitat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7179

Data del DOGV
:   24-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11942


Data del document
:   04-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 4 de desembre de 2013, de la directora general d'Innovació, Ordenació i Política Lingüística, per la qual es resol la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i conservatoris elementals i professionals de Música i Dansa de titularitat de la Generalitat. [2013/11459]  
Per Resolució de 18 d'octubre de 2013, de la Conselleria d'Educació, Cultura i Esport, es va convocar el programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat.  
  
Trobant-se en poder de l'òrgan instructor totes les sol·licituds presentades, es va constituir l'11 de novembre de 2013 la comissió per a l'estudi i valoració dels projectes, segons establix la base octava de l'annex I de la resolució esmentada.  
Publicada en data 19 de novembre de 2013, en la pàgina web de la Conselleria d'Educació, Cultura i Esport, la relació provisional de centres docents amb projectes seleccionats i no seleccionats, en la qual s'indiquen les assignacions econòmiques proposades, i la relació de centres docents amb projectes no seleccionats, transcorregut el termini per a presentar al·legacions i presentada la documentació complementària per tots els centres requerits, d'acord amb les bases sexta i deu de l'annex I de la resolució de referència.  
Comprovada la documentació presentada, una vegada transcorregut el termini d'al·legacions, estudiades i, si és el cas, ateses les dites al·legacions.  
Vista la proposta definitiva de resolució de data 27 de novembre de 2013, elevada per l'òrgan instructor de la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música.   
En virtut del que disposa la base deu, punts quint i sext, de la resolució de la convocatòria, i conformement amb la delegació efectuada per a resoldre la convocatòria per la disposició final primera de l'esmentada resolució, resolc:  
  
Primer   
Declarar no admeses les sol·licituds dels interessats que figuren en l'annex I d'este document pels motius que s'indiquen en cada cas.  
  
Segon   
Assignar als projectes que figuren en l'annex II d'esta resolució les quanties econòmiques que s'indiquen en cada cas, les quals s'abonaran amb caràcter de gasto extraordinari de funcionament, amb càrrec al capítol II del programa pressupostari 421.50, del pressupost de la Generalitat de l'any 2013, dotat amb un import global màxim de 600.000 euros, dels quals s'hi assignen 599.998,84 euros.  
  
Tercer   
De conformitat amb el que disposa la base segona de la resolució de la convocatòria, les quantitats concedides als projectes seleccionats tindran la finalitat d'ajudar a sufragar totalment o parcialment els gastos que genere la seua realització, sempre que no impliquen inversió o adquisició de material inventariable.  
  
Quart   
El pagament de les assignacions econòmiques es realitzarà als beneficiaris conformement amb el que preveu la base tretze de l'annex I de la resolució de la convocatòria.   
  
València, 4 de desembre de 2013.- La directora general d'Innovació, Ordenació i Política Lingüística, p. d. (R 18.10.2013, DOCV 7136, 22.10.2013): Beatriz Gascó Enríquez.